
R O M Â N I A                                                                                                                                                                                                                    

JUDEŢUL TIMIŞ

ORAŞUL DETA

  P R I M A R

Nr. 7.860/07.09.2021.                                                                                            

REFERAT DE APROBARE
a proiectului de hotărâre privind desemnarea reprezentanţilor Consiliului local al oraşului Deta în Consiliul de administraţie al Liceului Tehnologic „Sfântu’ Nicolae” Deta.

.
Având în vedere adresa nr. 1443/02.09.2021 a Liceului Tehnologic „Sfântu’ Nicolae” Deta prin care se solicită desemnarea reprezentanților Consiliului local al oraşului Deta în Consiliul de administraţie al Liceului Tehnologic „Sfântu’ Nicolae” Deta ;

În conformitate cu art. 96 alin.(2) din Legea nr. 1/2011 a educaţiei naţionale, cu modificările şi completările ulterioare ;

În vederea asigurării funcţionalităţii Consiliului de administraţie al unităţii de învăţământ din oraşul Deta, pentru buna administrare a acestei instituţii şi informarea permanentă a Consiliului local despre problemele educaţionale, a fost elaborat proiectul de hotărâre alăturat care propune desemnarea reprezentanților Consiliului local al oraşului Deta în Consiliul de administraţie al Liceului Tehnologic „Sfântu’ Nicolae” Deta.

Pt.PRIMAR,

Radu ROTAR

